
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ 


Αρ. Φύλλου 61 


31 Μαρτίου 1999 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

59. Κανονισμός επιθεώρησης πνευστών σωσιβίων 
σχεδιών και ναυτικού τύπου συστημάτων εγκατά¬ 
λειψης των πλοίων. 1 

ΑΝΑΚΟΙΝΩΣΕΙΣ 

Ανακοίνωση για τη θέση σε ισχύ της Συμφωνίας μετα¬ 
ξύ της Ελληνικής Δημοκρατίας και της Δημοκρα¬ 
τίας της Αλβανίας για συνεργασία στον το μέα της 
Υγείας (Τίρανα, 5.5.1998). 2 

Ανακοίνωση για τη θέση σε ισχύ της δι’ ανταλλαγής 
των από 3.3.1998 και 13.3.1998 διακοινώσεων συ- 
ναφθείσης Συμφωνίας Ελλάδος - Ονδούρα για 
την κατάργηση των θεωρήσεων στα συνήθη και 
διπλωματικά διαβατήρια και τα διαβατήρια των 


επισήμων. 3 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφαλμάτων στο Π.Δ. 16/99 αρμοδιότητας 
Υπουργείου Εμπορικής Ναυτιλίας. 4 


ΠΡΟΕΔ ΡΙΚΑ ΔΙΑΤΑ ΓΜΑΤΑ 

(ΐ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 59 
Κανονισμός επιθεώρησης πνευστών σωσιβίων σχεδιών 
και ναυτικού τύπου συστημάτων εγκατάλειψης των 
πλοίων. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 36 παράγραφος 2 του Ν.Δ. 
187/1973 «Περί Κώδικος Δημοσίου Ναυτικού Δικαίου» (Α 
261). 

2. Τις διατάξεις του άρθρου 36 του Π.Δ. 259/1988 «Ορ¬ 
γανισμός Υπουργείου Εμπορικής Ναυτιλίας» (Α 117). 

3. Τον κανονισμό 19 παράγραφοι 8 και 9 του κεφαλαίου 
III των τροποποιήσεων έτους 1983τηςΔ.Σ. ΠΑΑΖΕΘ 74 οι 
οποίες έγιναν αποδεκτές με το Π.Δ. 126/1987 (Α70). 


4. Τις διατάξεις του Π.Δ. 206/87 «Καθιέρωση 
διαδικασίας πληροφόρησης στον τομέα των προτύπων 
και τεχνικών κανονισμών σε συμμόρφωση προς την 
οδηγία 83/189/ΕΟΚ της 28-3-1983 του Συμβουλίου των 
Ε.Κ. (ί_ 109/26-4-1983)» (Α’ 94), όπως αυτό τροποποιήθη¬ 
κε με το Π.Δ. 523/88 (Α 98) και το Π.Δ. 48/96 (Α’ 44), τα 
οποία αντίστοιχα προσάρμοσαν την Ελληνική νομοθεσία 
προς τις διατάξεις των οδηγιών 88/182/ΕΟΚ (I81/26-3- 
1988) και 94/1 Ο/ΕΚ (ΕΕ 100/19-4-94). 

5. Το άρθρο 29 Ατού Ν. 1558/1985, «Κυβέρνηση και κυ¬ 
βερνητικά όργανα» (Α 137), που προστέθηκε με το άρθρο 
27 του Ν. 2081/1992 (Α 154), όπως αντικαταστάθηκε με το 
άρθρο 1 παρ. 2ατου Ν. 2469/1997 (Α' 38). 

6. Το γεγονός ότι από τις διατάξεις του παρόντος δεν 
προκαλείται δαπάνη σε βάρος του κρατικού προϋπολο¬ 
γισμού. 

7. Την 330/10-7-97 γνωμοδότηση του Συμβουλίου Ε¬ 
μπορικού Ναυτικού. 

8. Την 15/13-01 -99 γνωμοδότηση του Συμβουλίου της Ε¬ 
πικράτειας μετά από πρόταση του Υπουργού Εμπορικής 
Ναυτιλίας, αποφασίζουμε: 

Άρθρο Πρώτο 

Τίθεται σε εφαρμογή ο Κανονισμός επιθεώρησης πνευ¬ 
στών σωσιβίων σχεδιών και ναυτικού τύπου συστημάτων 
εγκατάλειψης των πλοίων, ο οποίος έχει ως εξής: 


ΚΑΝΟΝΙΣΜΟΣ ΕΠΙΘΕΩΡΗΣΗΣ ΠΝΕΥΣΤΩΝ ΣΩΣΙΒΙΩΝ 
ΣΧΕΔΙΩΝ ΚΑΙ ΝΑΥΤΙΚΟΥ ΤΎΠΟΥ ΣΥΣΤΗΜΑΤΩΝ 
ΕΓΚΑΤΑΛΕΙΨΗΣ ΤΩΝ ΠΛΟΙΩΝ 

Άρθρο 1 
Ορισμοί. 

Κατά τον παρόντα Κανονισμό νοείται: 

1. Δ.Ε.Ε.Π.: Η εδρεύουσα στον Πειραιά Διεύθυνση 
Ελέγχου Εμπορικών Πλοίων του Υπουργείου Εμπορικής 
Ναυτιλίας. 

2. Δ.Σ. ΠΑΑΖΕΘ: Η Διεθνής Σύμβαση «περί ασφαλείας 
της ανθρώπινης ζωής εν θαλάσση», όπως ισχύει κάθε 
φορά. 

3. Ι.Μ.Ο.: (ΙηΙβΓηαΙίοηαΙ Μαπΐίιηβ ΟΓραηίζ&ίίοη) Ο Διε¬ 
θνής Ναυτιλιακός Οργανισμός. 

4. Πνευστές σωσίβιες σχεδίες: Τα ομαδικά σωστικά μέ¬ 
σα εγκατάλειψης πλοίου που πληρούν τις σχετικές απαι¬ 
τήσεις του Κεφαλαίου III της Δ.Σ. ΠΑΑΖΕΘ’74 ή της εθνι¬ 
κής νομοθεσίας. 

5. Ναυτικού τύπου σύστημα εγκατάλειψης πλοίου: Το 
σύστημα εγκατάλειψης για την ταχεία μεταφορά των επι- 
βαινόντων από το κατάστρωμα επιβίβασης ενός πλοίου 
σε πλωτό σωστικό μέσο. 

Άρθρο 2 

Εγκρίσεις και δοκιμές σωσιβίων σχεδιών, ναυτικού τύ¬ 
που συστημάτων εγκατάλειψης και υδροστατικών μηχα¬ 
νισμών απελευθέρωσης. 

Οι πνευστές σωσίβιες σχεδίες, που προορίζονται να το¬ 
ποθετηθούν μετά την 1 Ιανουάριου 1999 στα εμπορικά 
πλοία με ελληνική σημαία τα οποία εφοδιάζονται με πι¬ 
στοποιητικά που προβλέπονται από την Δ.Σ. ΠΑΑΖΕΘ, 
πρέπει να συμμορφώνονται με τις απαιτήσεις της οδη¬ 
γίας 96/98/Ε.Κ. του Συμβουλίου της 20ης Δεκεμβρίου 
1996 η οποία ενσωματώθηκε στο εθνικό δίκαιο με το Π.Δ. 
347/1998 (Α' 231). 

Στις λοιπές περιπτώσεις οι πνευστές σωσίβιες σχεδίες, 
τα ναυτικού τύπου συστήματα εγκατάλειψης και οι υδρο¬ 
στατικοί μηχανισμοί απελευθέρωσης εγκρίνονται απάτην 
ΔΕΕΠ εφόσον διαπιστωθεί από έλεγχο των πιστοποιητι¬ 
κών έγκρισης τύπου, πρακτικών ελέγχου δοκιμών ή άλ¬ 
λων στοιχείων και, εφόσον κριθεί απαραίτητο, από εκτέ¬ 
λεση λειτουργικών δοκιμών ότι ικανοποιούν τις απαιτή¬ 
σεις της εθνικής νομοθεσίας, της Δ.Σ. ΠΑΑΖΕΘ και των 
αποφάσεων και προδιαγραφών του ΙΜΟ. 

Άρθρο 3 

Καταλληλότητα συνεργείων επιθεωρήσεως πνευστών 
σωσιβίων σχεδιών και ναυτικού τύπου 
συστημάτων εγκατάλειψης. 

Τα συνεργεία επιθεώρησης πνευστών σωσιβίων σχε¬ 
διών και ναυτικού τύπου συστημάτων εγκατάλειψης πρέ¬ 
πει να είναι εφοδιασμένα με άδεια λειτουργίας που εκδί- 
δεται από τη ΔΕΕΠ ύστερα από επιθεώρησή τους προς 
διαπίστωση ότι 

πληρούνται οι ακόλουθες απαιτήσεις: 

1. Έχουν έγγραφη εξουσιοδότηση του κατασκευαστή 
των πνευστών σωσιβίων σχεδιών ή των ναυτικού τύπου 
συστημάτων εγκατάλειψης για την εκτέλεση επιθεωρή¬ 
σεων των προϊόντων αυτών στην Ελλάδα, στην οποία να 
αναφέρεται ότι το συνεργείο διαθέτει τον απαιτούμενο 
για την πραγματοποίηση των εν λόγω επιθεωρήσεων εξο¬ 
πλισμό. 

2. Οι ασχολούμενοι με την επιθεώρηση των πνευστών 
σωσιβίων σχεδιών και ναυτικού τύπου συστημάτων εγκα¬ 
τάλειψης επιθεωρητές του συνεργείου , έχουν εργασθεί 
τουλάχιστον επί διετία σε συνεργείο επιθεωρήσεως πνευ¬ 
στών σωσιβίων σχεδιών και ναυτικού τύπου συστημάτων 
εγκατάλειψης και έχουν ειδικά εκπαιδευτεί και εξουσιο¬ 
δοτηθεί από τον κατασκευαστή για την εκτέλεση τέτοιων 
επιθεωρήσεων και επισκευών. 

3. (α) Ο διατιθέμενος για την επιθεώρηση και τις επι¬ 
σκευές των πνευστών σωσιβίων σχεδιών χώρος είναι πε¬ 
ρίκλειστος, οι δε διαστάσεις του είναι: 

ί) ως προς το ύψος,επαρκής για την εκδίπλωση και ανα¬ 
στροφή των σχεδιών που επιθεωρούνται, 

ϋ) ως προς τη διατιθέμενη επιφάνεια,τουλάχιστον 20 τε¬ 


τραγωνικά μέτρα ανά επιθεωρούμενη σχεδία μεταφο¬ 
ρικής ικανότητας μέχρι 25 ατόμων, υπολογιζομένου του 
μεγίστου αριθμού σχεδιών που θα επιθεωρούνται στο 
συνεργείο ανά ημέρα από την ακόλουθη σχέση: 

επιφ άνεια τμ χ 4 
20 

Για μεγαλύτερες σχεδίες ο αριθμός υπολογίζεται ανα¬ 
λογικά. 

(β) Ο διατιθέμενος χώρος για την επιθεώρηση και επι¬ 
σκευή των ναυτικού τύπου συστημάτων εγκατάλειψης 
εγκρίνεται κατ’ αρχή για την καταλληλότητα και τον εξο¬ 
πλισμό του, από τον κατασκευαστή των συστημάτων 
και,αφού κριθεί κατάλληλος από αυτόν, ελέγχεται και 
εγκρίνεται από τη ΔΕΕΠ. 

4. Η επιφάνεια του δαπέδου είναι αρκετά λεία, ώστε να 
εξασφαλίζεται ότι καμμία φθορά του υλικού της σχεδίας 
δεν θα προκληθεί. 

5. Εξασφαλίζεται επαρκής φωτισμός του χώρου, απο¬ 
κλεισμένης της απευθείας εισόδου ηλιακής ακτινοβολίας 
στο χώρο. 

6. Η θερμοκρασία και υγρασία του χώρου μπορούν να 
ρυθμισθούν στα επίπεδα που καθορίζονται από τον κατα¬ 
σκευαστή των μέσων αυτών, για την αποτελεσματική επι¬ 
σκευή τους. 

7. Ο χώρος αερίζεται επαρκώς, με φυσικό ή τεχνητό α¬ 
ερισμό αποκλεισμένης της δημιουργίας ρευμάτων αέρα. 

8. Υπάρχουν χωριστοί χώροι για: 

α) την αποθήκευση σχεδιών ή συστημάτων που πρόκει¬ 
ται να επιθεωρηθούν, 

β) την αποθήκευση των επιθεωρημένων σχεδιών ή συ¬ 
στημάτων, 

γ) την επισκευή και τον χρωματισμό των κιβωτίων και 
των φιαλών πεπιεσμένων αερίων, 
δ) την αποθήκευση ανταλλακτικών, 
ε) τις διοικητικές υπηρεσίες και 
στ) την αποθήκευση φωτιστικών σημάτων κινδύνου. 
Ειδικά ο χώρος της παρ. [γ] πρέπει να είναι απομονω¬ 
μένος από τους υπόλοιπους χώρους. 

9. Η στοιβασία των σχεδιών γίνεται κατά τέτοιο τρόπο 
ώστε να μην τοποθετούνται πέραν των δύο σχεδιών η μία 
επάνω στην άλλη, εκτός εάν μεσολαβούν ράφια. Η ενα¬ 
πόθεση άλλων βαρέων αντικειμένων επάνω στις σχεδίες 
απαγορεύεται. 

10. Ανεξάρτητα από τα ανταλλακτικά και τα εργαλεία 
που καθορίζει ο κατασκευαστής, διατίθενται τα ακόλου¬ 
θα: 

α) όργανα ακρίβειας με ευανάγνωστες ενδείξεις μέτρη¬ 
σης της πίεσης, της θερμοκρασίας και της υγρασίας, 
β) αεραντλίες για το φούσκωμα και ξεφούσκωμα των 
πνευστών τμημάτων, φίλτρα καθαρισμού και αφύγραν- 
σης του αέρα και κατάλληλοι σύνδεσμοι, 
γ) ζυγοί ακρίβειας για τον έλεγχο βάρους των φιαλών 
πεπιεσμένων αερίων, 

δ) επαρκής ποσότητα αερίου για τον έλεγχο των βαλβί¬ 
δων εισαγωγής, 

ε) μέσα ανακρέμασης, δυναμόμετρο και κατάλληλο σύ¬ 
στημα φόρτωσης ή ανάλογα βάρη που επιτρέπουν την ε¬ 
πιθεώρηση και δοκιμή αντοχής των σχεδιών καθαιρουμέ- 
νου τύπου σε υπερφόρτωση, 
στ) εγχειρίδια συντήρησης με τις τροποποιήσεις τους 
και οδηγίες για κάθε τύπου σχεδία και σύστημα του εργο¬ 
στασίου κατασκευής των σχεδιών ή συστημάτων που το 

συνεργείο είναι εξουσιοδοτημένο να επιθεωρεί. Τα εγχει¬ 
ρίδια και οι οδηγίες πρέπει να είναι γραμμένα στη γλώσ¬ 
σα εργασίας του προσωπικού του συνεργείου και οπωσ¬ 
δήποτε στην Ελληνική. 

ζ) σχετικές με το αντικείμενο επιθεώρησης εγκύκλιοι και 
οδηγίες της ΔΕΕΠ, 

η) βιβλίο παράδοσης-παραλαβής σχεδιών και συστημά¬ 
των σύμφωνα με το παράρτημα I, 

θ) ενδεικτικές πινακίδες για την απαγόρευση καπνίσματος, 

ι) ο Κανονισμός αυτός. 

Η επιθεώρηση πνευστών σωσιβίων σχεδιών και ναυτι¬ 
κού τύπου συστημάτων εγκατάλειψης των εμπορικών 
πλοίων με ελληνική σημαία από συνεργεία εγκατεστημέ¬ 
να στο εξωτερικό μπορεί να επιτραπεί στην περίπτωση 
που το πλοίο δεν προβλέπεται να καταπλεύσει σε ελληνι¬ 
κό λιμένα όπου υπάρχει εξουσιοδοτημένο συνεργείο μέ¬ 
χρι την ημερομηνία κατά την οποία πρέπει να επιθεωρη¬ 
θούν οι σχεδίες ή τα συστήματα εγκατάλειψης, και υπό 
την προϋπόθεση ότι τα εγκατεστημένα στο εξωτερικό συ¬ 
νεργεία είναι αναγνωρισμένα ή εγκεκριμένα από την αρ¬ 
μόδια Αρχή της χώρας όπου ευρίσκονται ή από εξουσιο¬ 
δοτημένο από αυτήν οργανισμό. 

Επίσης η επιθεώρηση των πνευστών σωσιβίων σχεδιών 
πλοίων που εκτελούν πλόες εσωτερικού μπορεί να εκτε- 
λεσθεί από συνεργείο μη εξουσιοδοτημένο από τον κατα¬ 
σκευαστή στην περίπτωση που στο λιμένα που προσεγγί¬ 
ζει το πλοίο στα πλαίσια της ανανέωσης των πιστοποιητι¬ 
κών τους δεν υπάρχει εξουσιοδοτημένο συνεργείο και για 
την πραγματοποίηση της επιθεώρησής τους σε εξουσιο¬ 
δοτημένο συνεργείο απαιτείται εκτέλεση πλου αποκλει¬ 
στικά για τον σκοπό αυτό, με τη ν προ υπόθεση ότι το μη ε- 
ξουσιοδοτημένο συνεργείο διαθέτει οδηγίες επιθεώρη¬ 
σης και ανταλλακτικά αναλογών σχεδιών καθώς και 
τεχνική υποστήριξη και καθοδήγηση από το εξουσιοδο¬ 
τημένο στην Ελλάδα συνεργείο εφόσον υπάρχει. 

Η επιθεώρηση ναυτικού τύπου συστημάτων εγκατάλει¬ 
ψης πλοίων από συνεργεία μη εξουσιοδοτημένα από τον 
κατασκευαστή μπορεί να εκτελεσθεί μόνο στην περίπτω¬ 
ση που δεν υπάρχει εξουσιοδοτημένο συνεργείο στην Ελ¬ 
λάδα και εφόσον η επιθεώρηση εκτελεσθεί σε συνεργείο 
εξουσιοδοτημένο από άλλον κατασκευαστή ναυτικού τύ¬ 
που συστημάτων εγκατάλειψης και διατίθενται επαρκή 
πληροφοριακά στοιχεία για την εκτέλεση των σχετικών ε¬ 
λέγχων. 

Αρθρο 4 

Υποχρεώσεις κατασκευαστών, πλοιοκτητών 
και συνεργείων 

Για την εξασφάλιση της ορθής επιθεώρησης και συντή¬ 
ρησης των πνευστών σχεδιών και συστημάτων, οι κατα¬ 
σκευαστές, οι υπεύθυνοι των συνεργείων και οι πλοιοκτή¬ 
τες, εκτός των άλλων υποχρεώσεών τους, που απορρέ¬ 
ουν από άλλες διατάξεις του κανονισμού αυτού πρέπει να 
μεριμνούν για τα ακόλουθα: 

α) Οι κατασκευαστές 

(ί) για την εξουσιοδότηση επαρκούς αριθμού συνεργεί¬ 
ων (τουλάχιστον δύο) ανάλογα με τον αριθμό σχεδιών και 
ναυτικών συστημάτων του τύπου του που κυκλοφορούν 
στην Ελλάδα ώστε να μην δημιουργείται πρόβλημα ομα¬ 
λής διεξαγωγής των επιθεωρήσεων των σχεδιών και ναυ¬ 
τικού τύπου συστημάτων, ακόμα και σε περιόδους αιχ¬ 


μής, και να παρέχονται καλύτερες υπηρεσίες στα πλαίσια 
του υγιούς ανταγωνισμού, 

(ϋ) για την εξουσιοδότηση μόνον συνεργείων τα οποία 
διαθέτουν εκπαιδευμένους τεχνικούς που είναι ενήμεροι 
για τις διαδικασίες και μεθόδους επιθεώρησης των σχε¬ 
διών και συστημάτων, 

(ίϋ) για την ενημέρωση της ΔΕΕΠ για κάθε θέμα που α¬ 
φορά τα συνεργεία που έχουν εξουσιοδοτήσει και το α¬ 
πασχολούμενο σ’ αυτά προσωπικό, 

(ίν) για την έγκαιρη διάθεση των απαραιτήτων για τη λει¬ 
τουργία του συνεργείου εργαλείων, ανταλλακτικών και ο¬ 
δηγιών συντήρησης, 

(ν) για την ενημέρωση της ΔΕΕΠ για κάθε ατύχημα που 
σχετίζεται με τέτοιο εξοπλισμό ή κάθε είδους ανωμαλία 
λειτουργίας του ακόμα και αν αυτό συμβαίνει στο συνερ¬ 
γείο, 

(νί) για την ενημέρωση των πλοιοκτητών για κάθε τι που 
σχετίζεται με κινδύνους ή ανωμαλίες κατά τη χρήση εξο¬ 
πλισμού παραγωγής τους και για τη λήψη όλων των απα¬ 
ραίτητων μέτρων για την αποκατάσταση τέτοιων ανωμα¬ 
λιών. 

β) Τα συνεργεία 

(ί) για την τήρηση όλων των οδηγιών των κατασκευα¬ 
στών και της ΔΕΕΠ καθώς και των απαιτήσεων του παρό¬ 
ντος κανονισμού, 

(ϋ) για την έγκαιρη ενημέρωση της ΔΕΕΠ ή της Λιμενι¬ 
κής Αρχής στις περιπτώσεις παραλαβής σχεδιών για επι¬ 
θεώρηση, προκειμένου, εφόσον κρίνεται σκόπιμο από τις 
ως άνω Αρχές, να προγραμματίζεται η αποστολή επιθεω¬ 
ρητή τους στο συνεργείο, 

(ϋί) για την τήρηση αρχείου με τα εγχειρίδια και τις οδη¬ 
γίες συντήρησης των σχεδιών ή συστημάτων, τις εγκυκλί¬ 
ους και οδηγίες της ΔΕΕΠ καθώς και της νομοθεσίας που 
αναφέρεται στο συγκεκριμένο αντικείμενο, 

(ίν) για την τήρηση βιβλίου παραλαβής-παράδοσης 
σχεδιών και συστημάτων καθώς και για την αποστολή κά¬ 
θε τρίμηνο στη ΔΕΕΠ αντιγράφων των πιστοποιητικών 
που εξέδωσαν και πίνακα με στοιχεία των σχεδιών ή συ¬ 
στημάτων που ύστερα από έλεγχο χαρακτηρίσθηκαν «α¬ 
κατάλληλα», 

(ν) για την διαπίστωση κατά την παραλαβή για επιθεώ¬ 
ρηση, ότι σ’ ένα από όμοια συστήματα εγκατάλειψης κά¬ 
θε πλοίου έχει εκτελεσθεί δοκιμή εκδίπλωσης για εκπαί¬ 
δευση του πληρώματος, 

(νί) για την επανατοποθέτηση στα πλοία των ναυτικού 
τύπου συστημάτων εγκατάλειψης και την εξασφάλιση ότι 
ο συνδυασμός συστήματος, σχεδιών και μηχανισμών λει¬ 
τουργίας έγινε σύμφωνα με τις οδηγίες του κατασκευα¬ 
στή. 

γ) Οι πλοιοκτήτες και οι πλοίαρχοι 
(ί) για τον εφοδιασμό των πλοίων τους με σχεδίες και 
συστήματα εγκεκριμένου τύπου και τη συντήρηση αυτών 
σε εξουσιοδοτημένα συνεργεία, 

(ϋ) για την αποστολή, εφόσον είναι δυνατό, στο συνερ¬ 
γείο, εκπροσώπου τους, για παρακολούθησηΤης επιθεώ¬ 
ρησης, 

(ίϋ) για την εξασφάλιση της τοποθέτησης των σχεδιών 
και συστημάτων στο πλοίο με τρόπο που να επιτρέπει την 
άμεση και ασφαλή χρήση τους σε περίπτωση ανάγκης, 
(ίν) για την εξασφάλιση της τοποθέτησης των σχεδιών 
καθαιρούμενου τύπου ή ρίψεως σε ομάδες που εξυπηρε¬ 
τούν μέχρι εκατόν πενήντα άτομα και μίας κλίμακας και α¬ 
νοίγματος διαφυγής για κάθε ομάδα. 

Άρθρο 5 

Επιθεώρηση πνευστών σωσιβίων σχεδιών. 

1. Οι ελάχιστοι έλεγχοι, δοκιμές και εργασίες που πρέ¬ 
πει να εκτελούνται κατά την ετήσια επιθεώρηση των πνευ¬ 
στών σωσιβίων σχεδιών είναι οι ακόλουθοι: 

(α) έλεγχος κιβωτίου για φθορές, 

(β) έλεγχος σχεδίας, 

(γ) δοκιμή εκδίπλωσης της σχεδίας με το αέριο της φιά¬ 
λης, αφού πρώτα απομακρυνθεί από το κιβώτιο. Η δοκιμή 
εκτελείται ανά πενταετία. Ιδιαίτερη προσοχή πρέπει να δί¬ 
δεται στη λειτουργία των ανακουφιστικών βαλβίδων. Με¬ 
τά την εκδίπλωση και αφού σταθεροποιηθεί η πίεση 
στους αεροθαλάμους και εξαφανισθεί ο πάγος που δημι- 
ουργείται από την εκτόνωση του 002, ελέγχεται η πίεση 
και επαναλαμβάνεται ο έλεγχος ύστερα από μία ώρα. Τυ¬ 
χόν μείωση της πίεσης δεν επιτρέπεται να υπερβαίνει το 
5% της πίεσης λειτουργίας (αρχικής). Με την ολοκλήρω¬ 
ση της δοκιμής εκδίπλωσης εκτελείται υδραυλική δοκιμή 
της φιάλης αερίων, 

(δ) δοκιμή υπερπίεσης (ΔΥ), όπως περιγράφεται στο 
παράρτημα II, καθώς και όποιες δοκιμές προδιαγράφει ο 
κατασκευαστής, σε ετήσια βάση μετά την πρώτη δεκαε¬ 
τία, ή σε περίπτωση που η κατάσταση της σχεδίας το επι¬ 
βάλλει. 

Μετά τη δοκιμή υπερπίεσης, η πίεση επαναφέρεται στο 
επίπεδο πίεσης λειτουργίας (ΠΛ) και στη συνέχεια αφού 
παρέλθει χρονικό διάστημα τουλάχιστον μίας ώρας για 
σταθεροποίηση της πίεσης μετράται η πτώση πίεσης που 
δεν πρέπει να υπερβαίνει το 5% της αρχικής (ΠΛ), 

(ε) εκτέλεση δοκιμής σε πίεση λειτουργίας (ΠΛ) σύμ¬ 
φωνα με το παράρτημα ΙΜ, όταν δεν απαιτείται εκδίπλωση 
με αέριο (ΕΑ) μετά τη δοκιμή υπερπίεσης, με φούσκωμα 
της σχεδίας με ξηρό πεπιεσμένο αέρα, αφού αφαιρεθεί η 
σχεδία από το κιβώτιο και τυχόν ιμάντες πρόσδεσης, του¬ 
λάχιστον στην πίεση λειτουργίας ή σε υψηλότερη αν αυ¬ 
τό προβλέπει το εγχειρίδιο συντήρησης του κατασκευα¬ 
στή. Η πτώση πίεσης μετά από μία ώρα δεν θα είναι μεγα¬ 
λύτερη από 5% σε σχέση με την αρχική, 

(στ) εκτέλεση λεπτομερούς ελέγχου όλων των μερών 
της σχεδίας σύμφωνα με τις οδηγίες του κατασκευαστή, 
όταν αυτή είναι φουσκωμένη, 

(ζ) έλεγχος αντοχής δαπέδου (ΑΔ) που συνίσταται στο 
βάδισμα ενός ατόμου βάρους 75 χιλιογράμμων περιφε¬ 
ρειακά στο εσωτερικό της σχεδίας με τους θαλάμους ά- 
ντωσής φουσκωμένους και τη σχεδία αναρτημένη σε ικα¬ 
νοποιητικό ύψος από το δάπεδο όπως στο σχήμα του Πα¬ 
ραρτήματος IV και λεπτομερής έλεγχος των σημείων 
σύνδεσης (ραφές) πυθμένα- θαλάμων. Η δοκιμή αυτή θα 
εκτελείται κάθε χρόνο μετά τη συμπλήρωση δεκαετίας α¬ 
πό την κατασκευή, 

(η) εκτέλεση λεπτομερούς ελέγχου στις βάσεις των θα¬ 
λάμων στήριξης, μετάτοξεφούσκωμα, σύμφωνα με τις ο¬ 
δηγίες του κατασκευαστή, 

(θ) έλεγχος όλων των εφοδίων για να διαπιστωθεί η κα¬ 
τάστασή τους και αντικατάσταση των αναλώσιμων υλικών 
εάν η ημερομηνία λήξης τους απέχει λιγότερο των έξι (6) 
μηνών από την ημερομηνία ελέγχου, 

(ι) δοκιμή ανακρέμασηςτων καθαιρουμένου τύπου σχε¬ 
διών ανά διετία με υπερφόρτωση 10%. Στην περίπτωση 
αυτή δεν εκτελείται δοκιμή αντοχής δαπέδου, 


(ια) λεπτομερής έλεγχος ύπαρξης υγρασίας στη σχεδία 
πριν τη συσκευασία της, 

(ιβ) έλεγχος και συμπλήρωση πριν τη συσκευασία, όλων 
των στοιχείων που αναγράφονται σε ειδικό πίνακα τοπο¬ 
θετημένο στο εσωτερικό της σχεδίας καθώς και έλεγχος 
ύπαρξης των απαιτουμένων από τον κανονισμό 39 (8) του 
Κεφαλαίου III της Δ.Σ. ΠΑΑΖΕΘ 74 όπως αυτή τροποποι¬ 
ήθηκε το έτος 1983, [(Π.Δ. 126/87 (Α 70)] στοιχείων σή¬ 
μανσης, 

(ιγ) συντήρηση του κιβωτίου της σχεδίας έτσι ώστε να ε¬ 
ξασφαλίζεται η στεγανότητα του και αναγραφή στο εξω¬ 
τερικό μέρος των στοιχείων που αναφέρονται στον 
Καν.39(7.3) του Κεφαλαίου III της Δ.Σ. ΠΑΑΖΕΘ 74 όπως 
αυτή τροποποιήθηκε το έτος 1983, [Π.Δ. 126/87(Α 70)], 
(ιδ) τοποθέτηση, μετά τη συσκευασία της σχεδίας στο 
κιβώτιο, μολυβδοσφραγίδας με τα χαρακτηριστικά του 
συνεργείου, ώστε να εξασφαλίζεται η μη παραβίαση του 
κατά το χρονικό διάστημα μέχρι την επόμενη επιθεώρη¬ 
ση. 

2. Το αρχείο των ελέγχων και δοκιμών των πνευστών 
σωσίβιων σχεδιών, ναυτικού τύπου συστημάτων και υ¬ 
δροστατικών μηχανισμών πρέπει να διατηρείται τουλάχι¬ 
στον επί πενταετία. 

Άρθρο 6 

Επιθεώρηση υδροστατικών μηχανισμών. 

Η επιθεώρηση των υδροστατικών μηχανισμών γίνεται 
σε ειδικά εξουσιοδοτημένα από τη ΔΕΕΠ συνεργεία που 
διαθέτουν κατάλληλη συσκευή ελέγχου και εξειδικευμέ- 
νο προσωπικό για εκτέλεση εργασιών συντήρησης και ε¬ 
πισκευής. 

Άρθρο 7 
Πιστοποιητικά. 

Μετά την ολοκλήρωση των επιθεωρήσεων των πνευ¬ 
στών σωσιβίων σχεδιών , των ναυτικού τύπου συστημά¬ 
των εγκατάλειψης και των υδροστατικών μηχανισμών εκ- 
δίδεται πιστοποιητικό ετήσιας ισχύος, το οποίο μπορεί να 
παραταθεί σύμφωνα με τις διατάξεις του Κανονισμού 19 
παράγραφοι 8 και 9 του Κεφαλαίου III της 
Δ.Σ. ΠΑΑΖΕΘ 74, όπως αυτή τροποποιήθηκε το έτος 
1983 [Π.Δ. 126/87 (Α 70)]. 

Άρθρο 8 

Ελεγχος εφαρμογής του Κανονισμού 

1. Αρμόδιες Αρχές για τον έλεγχο της εφαρμογής του 
Κανονισμού αυτού είναι η ΔΕΕΠ και οι Λιμενικές Αρχές 
στις οποίες λειτουργούν Τοπικά Κλιμάκια Επιθεωρήσεων 
Πλοίων (ΤΚΕΠ). 

2. Οι πιο πάνω Αρχές: 

(α) εκτελούν έκτακτους ελέγχους για να διαπιστώσουν 
αν τα συνεργεία πληρούν τις προϋποθέσεις λειτουργίας 
τους, 

(β) ελέγχουν δειγματοληπτικά πνευστές σωσίβιες σχε¬ 
δίες και συστήματα για να διαπιστώσουν αν τηρήθηκαν οι 
προβλεπόμενες για την επιθεώρηση διαδικασίες επιθεώ¬ 
ρησης και έχουν ελεγχθεί τα εφόδιά τους, 

(γ) ενημερώνουν τα συνεργεία για τις όποιες νέες απαι¬ 
τήσεις που επιβάλλονται από την εθνική νομοθεσία, τις 
Διεθνείς Συμβάσεις και τον Ι.Μ.Ο., 

(δ) διαπιστώνουν αν το απασχολούμενο στο συνεργείο 
προσωπικό είναι εξουσιοδοτημένο από τον κατασκευα¬ 
στή και εκπαιδευμένο για την εργασία που εκτελεί. 

Άρθρο 9 

Μεταβατικές διατάξεις. 

Τα ήδη λειτουργούντα συνεργεία υποχρεούνται να συ- 
μορφωθούν με τις διατάξεις του παρόντος Κανονισμού το 
αργότερο μέχρι τρεις μήνες από τη θέση σε ισχύ του Κα¬ 
νονισμού αυτού. 

Άρθρο 10 
Κυρώσεις. 

Στους παραβάτες του Κανονισμού αυτού ανεξάρτητα 


αν συντρέχει ποινική ή πειθαρχική δίωξη επιβάλλονται οι 
κυρώσεις του άρθρου 45 του ΝΑ 187/1973 (Α 261) ή/και 
προσωρινή ή οριστική ανάκληση της άδειας λειτουργίας 
που χορηγείται από τη ΔΕΕΠ. 

Άρθρο 11 

Προσαρτώνται και αποτελούν αναπόσπαστο μέρος του 
παρόντος διατάγματος τα ακόλουθα ΠΑΡΑΡΤΗΜΑΤΑ I. II 
III και IV: 


ΠΑΡΑΡΤΗΜΑ I 


Α/Α 

| ΕΙΔΟΣ 

ΚΑΤΑΣΚΕΥΑΣΤΗ Ε 

ΑΡΙΘΜΟΣ 

ΣΕΙΡΑΣ 

ΑΤΟΜΑ 

ΕΤΟΣ 

ΚΑ 

ΤΑ 

ΣΚΕΥ 

ΙΕ 

ΟΝΟΜΑ 

ΠΛΟΙΟΥ 

ΙΙΜ/Ν1Α 
ΠΛΡΑΛΑ 
01Ε 

ΙΙΜ/ΝΙΑ 

ΠΑΡΑΔΟ 

ΠΕ 

ΘΕΩΡΗΣΗ 
ΑΡΧΗΣ - 
ΗΜ/ΝΙΑ 
ΕΓΠΘ/ΣΗΣ | 

ΠΑΡΑΡΤΗΜΑ II 
Δοκιμή υπερπίεσης (ΔΛΙ) 

1. Ιί δοκιμή υπερπίεσης γίνεται ως εξής: 

α) Ασφαλίζονται οι ανακουφιστικές βαλβίδες. 

β) Βαθμιαία αυξάνεται η πίεση μέχρι το διπλάσιο της πίεσης λειτουργίας (ΠΛ) ή 
σε επίπεδο που να αυξηθεί το φορτίο αντοχής του υλικού μέχρι 20% πάνω από το 
ελάχιστο φορτίο αντοχής του. 

γ) Μετά από 5 πρώτα λεπτά, δεν πρέπει να διαπιστωθούν ρωγμές, αποκολλήσεις ή 
ανωμαλίες (Απόφαση Ι.Μ.Ο. 689(17) Μέρος 1, παρ.5.17.7) ή σημαντική πτώση 
πίεσης. Αν η πρόκληση ρωγμών γίνεται αισθητή, η σχεδία καταδικάζεται. Αν δεν 
γίνεται αισθητή η δημιουργία ρωγμών, ανοίγονται ταυτόχρονα όλες οι βαλβίδες 
ανακούφισης. 

2. Οι κατασκευαστές πρέπει υποχρεωτικά να περιλαμβάνουν στα εγχειρίδια 
συντήρησης τις ακριβείς τιμές υπερπίεσης που αντιστοιχούν στους 
συγκεκριμένους θαλάμους καθώς και τις αντοχές υλικού, υπολογισμένες σύμφωνα 
με τον τύπο: 

2 X αντοχή υλικού (1ί§/αιι 2 ) 

ρ(1<§/οιιι 2 ) = ----.-. 

25 X διάμετρο κυλίνδρου θαλάμου (επί) 

ΠΑΡΑΡΤΗΜΑ ΗΙ 


Πίνακας περιοδικότητας για τις δοκιμές υπερπίεσης (Δ.Υ.), πίεσης λειτουργίας 
(Π.Λ.), εκδίπλωσης με αέριο (Ε.Α.), αντοχής δαπέδου (Α.Δ.Τ _ 


ΔΙΑΣΤΗΜΑΤΑ ΔΟΚΙΜΗΣ 

ΜΕΘΟΔΟΣ ΔΟΚΙΜΗΣ 

Τέλος 1ου έτους 

ΠΛ 

Τέλος 2ου έτους 

ΠΛ 

Τέλος 3ου έτους 

ΠΛ 

Τέλος 4ου έτους 

ΠΛ 

Τέλος 5ου έτους 

ΕΑ 

Τέλος 6ου έτους 

ΠΛ 

Τέλος 7ου έτους 

ΠΑ 

Τέλος 8ου έτους 

ΠΛ 

Τέλος 9ου έτους 

ΠΛ 

Τέλος 10ου έτους 

ΕΑ + ΑΔ 

Τέλος 11ου, Που, Που και Μου έτους 

ΔΥ +ΑΔ 

Τέλος 15ου έτους 

ΕΑ + ΔΥ + ΑΔ 

Τέλος 16ου, Που, 18ου και 19ου έτους 

ΔΥ +ΑΔ 

Τέλος 20ου έτους 

ΕΑ + ΔΥ + ΑΔ 

Τέλος 21ου, 22ου, 23ου και 24ου έτους 

ΔΥ +ΑΔ 

Στο τέλος του 25ου και των επομένων αυτού ετών 

ΕΑ + ΔΥ + ΑΔ 


όπου: 


ΔΥ = Δοκιμή υπερπίεσης 
ΠΛ = Πίεση λειτουργίας 
ΕΑ = Εκδίπλωση με αέριο 
ΑΔ = Αντοχή δαπέδου 

ΟΔΗΓΙΕΣ! ΓΙΑ ΤΟΝ ΕΛΕΓΧΟ ΤΩΝ ΣΥΝΔΕΣΕΩΝ ΔΑΠΕΔΟΥ 

Άρθρο δεύτερο 
Καταργούμενες διατάξεις. 

Από την έναρξη της ισχύος του παραπάνω Κανονισμού 
καταργούνται: (α) το ΠΔ 574/76 «Περί εγκρίσεως Κανονι¬ 
σμού «περί επιθεωρήσεως πνευστών σωσιβίων σχεδίων 
των πλοίων», και (β) το ΠΔ 920/77 «Περίτροποποιήσεως 
του εγκριθέντος δια του Π.Δ. 574/76 Κανονισμού περί 
επιθεωρήσεως πνευστών σωσιβίων σχεδιών των πλοίων». 

Άρθρο τρίτο 
Εναρξη ισχύος. 

Η ισχύς του Κανονισμού που τίθεται σε εφαρμογή με το 
παρόν προεδρικό διάταγμα αρχίζει ένα μήνα μετά τη δη¬ 
μοσίευσή του στην Εφημερίδα της Κυβερνήσεως. 

Στον Υπουργό Εμπορικής Ναυτιλίας αναθέτουμε τη δη¬ 
μοσίευση και εκτέλεση του παρόντος διατάγματος. 

Αθήνα, 8 Μαρτίου 1999 

Ο ΠΡΟΕΔΡΟΣΤΗΣ ΔΗΜΟΚΡΑΤΙΑΣ 
ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ 
ΕΜΠΟΡΙΚΗΣ ΝΑΥΤΙΛΙΑΣ 

ΣΤΑΥΡΟΣ ΑΡ. ΣΟΥΜΑΚΗΣ 
-♦- 

ΑΝΑΚΟΙΝΩΣΕΙΣ 


Αριθ. Φ. 0544/7/ΑΣ/218/Μ. 4834 (2) 

Ανακοίνωση για τη θέση σε ισχύ της Συμφωνίας μεταξύ 
της Ελληνικής Δημοκρατίας και της Δημοκρατίας της 
Αλβανίας για συνεργασία στον τομέα της Υγείας (Τί¬ 
ρανα, 5.5.1998). 

Το Υπουργείο Εξωτερικών ανακοινώνει ότι η Συμφωνία 
μεταξύ της Ελληνικής Δημοκρατίας και της Δημοκρατίας 
της Αλβανίας για συνεργασία στον τομέα της υγείας που 
υπογράφηκε στα Τίρανα στις 5 Μαΐου 1998 και κυρώθηκε 
με τον υπ’ αριθ. 2677/1999 Νόμο που δημοσιεύθηκε στο 
υπ’ αριθ. 11 Φύλλο της Εφημερίδος της Κυβερνήσεως 
τεύχος Α' της 4 Φεβρουάριου 1999, τέθηκε σε ισχύ σύμ¬ 
φωνα με τη διάταξη του άρθρου 9 παραγρ. πρώτης αυτής 
την 2 Μαρτίου 1999. 

Αθήνα, 17 Μαρτίου 1999 
Με εντολή Υπουργού 
Ο Προϊστάμενος 
της Ειδικής Νομικής Υπηρεσίας 
ΒΑΣΙΛΕΙΟΣ ΠΑΤΡΩΝΑΣ 
Νομικός Σύμβουλος 


Αριθ. Φ. 0544/11/ΑΣ 219/Μ. 4820 (3) 

Ανακοίνωση για τη θέση σε ισχύ της δι’ ανταλλαγής των α¬ 
πό 3.3.1998 και 13.3.1998 διακοινώσεων συναφθείσης 
Συμφωνίας Ελλάδος - Ονδούρα για την κατάργηση 
των θεωρήσεων στα συνήθη και διπλωματικά διαβατή¬ 
ρια και τα διαβατήρια των επισήμων. 

Το Υπουργείο Εξωτερικών ανακοινώνει ότι η δι’ ανταλ¬ 
λαγής των από 3.3.1998 και 13.3.1998 διακοινώσεων συ- 
ναφθείσα Συμφωνία μεταξύ των Κυβερνήσεων της Ελλη¬ 
νικής Δημοκρατίας και της Δημοκρατίας της Ονδούρα για 
την κατάργηση των θεωρήσεων στα συνήθη και διπλωμα¬ 
τικά διαβατήρια και τα διαβατήρια των επισήμων, η οποία 
εγκρίθηκεμετην από 16 Ιουνίου 1998 Κοινή Υπουργική Α¬ 
πόφαση που δημοσιεύθηκε στο υπ’ αριθ. 140 Φύλλο της 
Εφημερίδας της Κυβερνήσεως τεύχος Α' της 25 Ιουνίου 
1998, η οποία τέθηκε σε ισχύ, σύμφωνα με τη διάταξη της 
δεύτερης παραγράφου του άρθρου 7 αυτής, την 24 Ο¬ 
κτωβρίου 1998. 

Αθήνα, 17 Μαρτίου 1999 

Με εντολή Υπουργού 
Ο Προϊστάμενος 
της Ειδικής Νομικής Υπηρεσίας 
ΒΑΣΙΛΕΙΟΣ ΠΑΤΡΩΝΑΣ 
Νομικός Σύμβουλος 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ (4) 

Στο ΦΕΚ 9/Α72.2.99 που δημοσιεύτηκε το Π.Δ. 16/99 με 
θέμα «Τροποποίηση του Π.Δ. 88/1997 (ΦΕΚ 90/Ά), σύμ¬ 
φωνα με τις οδηγίες 98/25/ΕΚ του Συμβουλίου της 
27.4.98 και 98/42/ΕΚ της Επιτροπής της 19.6.1998, που 
αφορά στην τροποποίηση της οδηγίας 95/21/ΕΚ του Συμ¬ 
βουλίου της 19.6.1995» επέρχονται οι εξής διορθώσεις 
σφαλμάτων: 

Στη σελίδα 97: α) στη α' στήλη, στον πρώτο στίχο της 
παραγράφου 6 του προοιμίου του Π.Δ. από το εσφαλμέ¬ 
νο «6. Την 621/3.2.1998 γνωμοδότηση του Συμβουλίου 
της Επικράτειας.», στο ορθό «6. Την 621/3.12.1998 γνω¬ 
μοδότηση του Συμβουλίου της Επικράτειας», 
β) Στη β' στήλη, στο πρώτο στίχο του άρθρου 3 από το 
εσφαλμένο «(Άρθρο 2 της οδηγίας 98/25/ΕΚ)», στο ορθό 
«(Άρθρο 1 της οδηγίας 98/25/ΕΚ)». 

(Από το Υπ. Εμπορικής Ναυτιλίας) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




